# Jurnalul Oficial C 39A/26 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 39A |
| | |
| Ediţia în limba română | Comunicări şi informări | Anul 6526 ianuarie 2022 |

ISSN 1977-1029

Jurnalul Oficial

al Uniunii Europene

C 39A

Ediţia în limba română

Comunicări şi informări

Anul 6526 ianuarie 2022

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2022/C 39 A/01 | Publicarea unui post vacant pentru funcția de director al Fundației Europene de Formare (ETF) (Agent temporar – gradul AD 14) — COM/2022/20071 | 1 |

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2022/C 39 A/01

Publicarea unui post vacant pentru funcția de director al Fundației Europene de Formare (ETF) (Agent temporar – gradul AD 14) — COM/2022/20071

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 26.1.2022 | RO | Jurnalul Oficial al Uniunii Europene | CA 39/1 |
| --- | --- | --- | --- |

26.1.2022

RO

Jurnalul Oficial al Uniunii Europene

CA 39/1

---

Publicarea unui post vacant pentru funcția de director al Fundației Europene de Formare (ETF)

(Agent temporar – gradul AD 14)

COM/2022/20071

(2022/C 39 A/01)

Cine suntem

Fundația Europeană de Formare (ETF) este o agenție a Uniunii Europene, înființată prin Regulamentul (CEE) nr. 1360/90 al Consiliului din 7 mai 1990, reformat în 2008 (1). Aceasta oferă statelor membre ale UE și țărilor partenere, precum și Comisiei Europene, în cadrul politicilor externe ale Uniunii, informații, consiliere și sprijin privind dezvoltarea capitalului uman.

Începând din 1994, ETF este un centru de expertiză în materie de dezvoltare și reformare a educației și formării profesionale din perspectiva învățării pe tot parcursul vieții, promovând dezvoltarea capitalului uman și încurajând, astfel, creșterea durabilă și incluziunea socială. ETF își desfășoară activitatea în principal în țările implicate în procesul de aderare, în țările vizate de politica de vecinătate a UE și în Asia Centrală, sprijinind, de asemenea, inițiativa UE-Uniunea Africană.

În regulamentul menționat anterior sunt prezentate detalii specifice privind obiectivele și funcțiile ETF, iar informații suplimentare pot fi găsite pe site-ul web al ETF: http://etf.europa.eu/

ETF are sediul la Torino, în Italia, și are în jur de 130 de angajați.

Ce propunem

Directorul este reprezentantul legal și imaginea publică a ETF și răspunde în fața Consiliului de conducere. Sarcinile și responsabilitățile lui includ:

| — | dezvoltarea și îndeplinirea obiectivelor strategice în domeniul responsabilităților ETF, în conformitate cu procedurile prevăzute în regulament; |
| --- | --- |

—

dezvoltarea și îndeplinirea obiectivelor strategice în domeniul responsabilităților ETF, în conformitate cu procedurile prevăzute în regulament;

| — | elaborarea și punerea în aplicare a programelor de lucru anuale și multianuale în cadrul Strategiei ETF pentru 2027; |
| --- | --- |

—

elaborarea și punerea în aplicare a programelor de lucru anuale și multianuale în cadrul Strategiei ETF pentru 2027;

| — | gestionarea de zi cu zi a personalului ETF, inclusiv recrutarea membrilor personalului; |
| --- | --- |

—

gestionarea de zi cu zi a personalului ETF, inclusiv recrutarea membrilor personalului;

| — | pregătirea și organizarea ședințelor Consiliului de conducere și punerea în aplicare a deciziilor acestuia; |
| --- | --- |

—

pregătirea și organizarea ședințelor Consiliului de conducere și punerea în aplicare a deciziilor acestuia;

| — | întocmirea și execuția bugetului ETF, asigurând gestionarea acestuia în mod eficient și în conformitate cu principiile bunei gestiuni financiare; |
| --- | --- |

—

întocmirea și execuția bugetului ETF, asigurând gestionarea acestuia în mod eficient și în conformitate cu principiile bunei gestiuni financiare;

| — | facilitarea cooperării dintre ETF, instituțiile europene, statele membre și alte părți interesate; |
| --- | --- |

—

facilitarea cooperării dintre ETF, instituțiile europene, statele membre și alte părți interesate;

| — | asigurarea comunicării cu publicul în legătură cu toate aspectele care țin de misiunea ETF. |
| --- | --- |

—

asigurarea comunicării cu publicul în legătură cu toate aspectele care țin de misiunea ETF.

Aceste sarcini sunt descrise în regulamentul de înființare a ETF, în special la articolul 10.

Profilul căutat (criterii de selecție)

Candidatul selecționat ar trebui să aibă:

Competențe de conducere

| — | capacitate dovedită de a conduce o organizație, atât la nivel strategic, cât și la nivel de management, într-un mediu european, multicultural și multilingv; |
| --- | --- |

—

capacitate dovedită de a conduce o organizație, atât la nivel strategic, cât și la nivel de management, într-un mediu european, multicultural și multilingv;

| — | capacitate excelentă de a elabora, de a comunica și de a pune în aplicare o strategie pentru ETF, asigurând îndeplinirea cu succes a mandatului agenției; |
| --- | --- |

—

capacitate excelentă de a elabora, de a comunica și de a pune în aplicare o strategie pentru ETF, asigurând îndeplinirea cu succes a mandatului agenției;

| — | o experiență dovedită în îndrumarea și gestionarea schimbărilor din cadrul unei organizații mari, în condițiile unor resurse stabile sau în scădere; |
| --- | --- |

—

o experiență dovedită în îndrumarea și gestionarea schimbărilor din cadrul unei organizații mari, în condițiile unor resurse stabile sau în scădere;

Competențe și experiență de specialitate

| — | o experiență dovedită în gestionarea resurselor financiare și umane într-un context național, european și/sau internațional; |
| --- | --- |

—

o experiență dovedită în gestionarea resurselor financiare și umane într-un context național, european și/sau internațional;

| — | cunoștințe privind Statutul funcționarilor UE, Regulamentul financiar al UE și funcționarea instituțiilor UE sau experiență în ceea ce privește cadre juridice similare ale unor organizații naționale sau internaționale; |
| --- | --- |

—

cunoștințe privind Statutul funcționarilor UE, Regulamentul financiar al UE și funcționarea instituțiilor UE sau experiență în ceea ce privește cadre juridice similare ale unor organizații naționale sau internaționale;

| — | cunoștințe și experiență privind politicile UE și activitățile internaționale relevante pentru activitățile ETF, în special în ceea ce privește elaborarea de politici și capacitatea de a adopta o abordare globală în ceea ce privește educația și formarea profesională, competențele și calificările, piața forței de muncă și/sau relațiile externe cu țările partenere ale ETF (țări implicate în procesul de aderare, țări vizate de politica de vecinătate a UE, Asia Centrală) și în contextul parteneriatului UE-Uniunea Africană; |
| --- | --- |

—

cunoștințe și experiență privind politicile UE și activitățile internaționale relevante pentru activitățile ETF, în special în ceea ce privește elaborarea de politici și capacitatea de a adopta o abordare globală în ceea ce privește educația și formarea profesională, competențele și calificările, piața forței de muncă și/sau relațiile externe cu țările partenere ale ETF (țări implicate în procesul de aderare, țări vizate de politica de vecinătate a UE, Asia Centrală) și în contextul parteneriatului UE-Uniunea Africană;

Calități personale

| — | capacitatea de a comunica și de a coopera în mod fluent și eficient, precum și de a stabili bune relații de lucru cu diverse părți interesate interne și externe (autorități europene, internaționale, naționale și locale, organizații internaționale, parteneri sociali etc.) și de a reprezenta ETF în cadrul forurilor internaționale; |
| --- | --- |

—

capacitatea de a comunica și de a coopera în mod fluent și eficient, precum și de a stabili bune relații de lucru cu diverse părți interesate interne și externe (autorități europene, internaționale, naționale și locale, organizații internaționale, parteneri sociali etc.) și de a reprezenta ETF în cadrul forurilor internaționale;

| — | excelente aptitudini interpersonale și experiență în crearea de rețele. |
| --- | --- |

—

excelente aptitudini interpersonale și experiență în crearea de rețele.

Criterii obligatorii (cerințe de eligibilitate)

Vor fi luați în considerare pentru etapa de selecție numai candidații care îndeplinesc, până la data-limită de depunere a candidaturilor, următoarele cerințe formale:

| — | Cetățenie: candidații trebuie să fie cetățeni ai unuia dintre statele membre ale Uniunii Europene. |
| --- | --- |

—

Cetățenie: candidații trebuie să fie cetățeni ai unuia dintre statele membre ale Uniunii Europene.

| — | Titlu sau diplomă universitară: candidații trebuie să aibă:






  — | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani; |
| --- | --- | --- |

—

Titlu sau diplomă universitară: candidații trebuie să aibă:

—

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani;

| — | fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

—

fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

| — | Experiență profesională: candidații trebuie să aibă cel puțin 15 ani de experiență profesională postuniversitară (2) la un nivel la care pot avea acces pe baza calificărilor menționate anterior. Cel puțin 5 ani din experiența profesională respectivă trebuie să fi fost dobândiți în domeniul de activitate al agenției. |
| --- | --- |

—

Experiență profesională: candidații trebuie să aibă cel puțin 15 ani de experiență profesională postuniversitară (2) la un nivel la care pot avea acces pe baza calificărilor menționate anterior. Cel puțin 5 ani din experiența profesională respectivă trebuie să fi fost dobândiți în domeniul de activitate al agenției.

| — | Experiență într-o funcție de conducere: cel puțin 5 ani din experiența profesională postuniversitară trebuie să fi fost dobândiți într-o funcție de conducere la nivel înalt (3) și într-un domeniu relevant pentru acest post. |
| --- | --- |

—

Experiență într-o funcție de conducere: cel puțin 5 ani din experiența profesională postuniversitară trebuie să fi fost dobândiți într-o funcție de conducere la nivel înalt (3) și într-un domeniu relevant pentru acest post.

| — | Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (4) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă. |
| --- | --- |

—

Cunoștințe lingvistice: candidații trebuie să cunoască temeinic una dintre limbile oficiale ale Uniunii Europene (4) și satisfăcător o altă limbă oficială a Uniunii Europene. Comitetele de selecție vor verifica, în cadrul interviului (interviurilor), în ce măsură candidații îndeplinesc cerința privind cunoașterea satisfăcătoare a unei alte limbi oficiale a UE. În acest scop, interviul (sau o parte a acestuia) s-ar putea desfășura în limba respectivă.

| — | Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de 5 ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (5)]. |
| --- | --- |

—

Limita de vârstă: candidații trebuie să fie în măsură, la data-limită de depunere a candidaturii, să își încheie mandatul complet de 5 ani înainte de împlinirea vârstei de pensionare. Pentru personalul temporar al Uniunii Europene, vârsta de pensionare corespunde sfârșitului lunii în care persoana respectivă împlinește vârsta de 66 de ani [a se vedea articolul 47 din Regimul aplicabil celorlalți agenți ai Uniunii Europene (5)].

Selecția și numirea

Directorul va fi numit de Consiliul de conducere al ETF, pe baza unei liste restrânse de candidați puse la dispoziție de Comisia Europeană.

Pentru a întocmi această listă restrânsă, Comisia Europeană organizează o selecție în conformitate cu procedurile sale de selecție și recrutare [a se vedea Documentul privind politica referitoare la înalții funcționari – Document on Senior Officials Policy (6)].

Ca parte a acestei proceduri de selecție, Comisia Europeană instituie un comitet de preselecție. Acest comitet examinează toate candidaturile, efectuează o primă verificare a eligibilității și îi identifică pe acei candidați care au profilul cel mai potrivit în raport cu criteriile de selecție menționate mai sus, care pot fi invitați să susțină un interviu cu comitetul de preselecție.

Comitetul de preselecție formulează o serie de concluzii în urma interviurilor respective și propune o listă de candidați care vor susține interviuri suplimentare cu Comitetul consultativ privind numirile (CCN) din cadrul Comisiei Europene. CCN, luând în considerare concluziile comitetului de preselecție, va stabili candidații care vor fi invitați la un interviu.

Candidații care sunt convocați la un interviu cu CCN participă la probe organizate într-un centru de evaluare, care se desfășoară pe parcursul unei zile întregi, sub supravegherea unor consultanți externi din domeniul recrutării. Pe baza rezultatelor interviului și a raportului centrului de evaluare, CCN va stabili o listă restrânsă a candidaților considerați potriviți să exercite funcția de director general al ETF.

Candidații înscriși pe lista restrânsă stabilită de CCN vor fi invitați la un interviu cu membrul (membrii) Comisiei responsabil(i) de direcția generală însărcinată cu relațiile cu agenția (7).

În urma acestor interviuri, Comisia Europeană adoptă o listă restrânsă cuprinzând cel puțin trei candidați considerați a fi cei mai potriviți, listă care va fi comunicată membrilor Consiliului de conducere. Consiliul de conducere poate decide să invite la interviuri candidații de pe această listă restrânsă întocmită de Comisie, înainte de a-l numi în funcția de director pe unul dintre ei. Includerea pe această listă restrânsă nu garantează numirea în funcție.

În conformitate cu articolul 10 din Regulamentul privind înființarea ETF [Regulamentul (CE) nr. 1339/2008], candidatul selectat de Consiliul de conducere este invitat să facă o declarație în fața comisiei (comisiilor) competente a (ale) Parlamentului European și să răspundă întrebărilor adresate de membrii acesteia (acestora).

Egalitatea de șanse

Comisia Europeană și ETF aplică o politică a egalității de șanse și a nediscriminării, în conformitate cu articolul 1d din Statutul funcționarilor (8).

Condițiile de încadrare în muncă

Salariul și condițiile de încadrare în muncă sunt cele stabilite în Regimul aplicabil celorlalți agenți.

Candidatul selectat va fi angajat de ETF ca agent temporar cu gradul AD 14 (9). Acesta va fi încadrat în treapta 1 sau 2 a gradului menționat, în funcție de durata experienței sale profesionale anterioare.

Candidatul selectat va fi numit pentru un mandat inițial de 5 ani, cu posibilitatea unei prelungiri de cel mult 3 ani, în conformitate cu regulamentul de înființare a agenției în vigoare în momentul numirii.

Candidații trebuie să aibă în vedere cerința menționată în Regimul aplicabil celorlalți agenți conform căreia toți noii angajați trebuie să încheie cu succes o perioadă de probă de nouă luni.

Locul de desfășurare a activității este Torino (Italia), unde se află sediul ETF.

Independență și declarația de interese

Înainte de a-și prelua atribuțiile, directorul va trebui să dea o declarație prin care se angajează să acționeze în mod independent în interesul public și să declare toate interesele despre care s-ar putea considera că aduc atingere independenței sale.

Procedura de depunere a candidaturii

Înainte de a vă depune candidatura, verificați cu atenție dacă îndepliniți toate cerințele de eligibilitate (din secțiunea „Criterii obligatorii”), în special cele privind tipurile de diplome, experiența profesională la nivel înalt și cunoștințele lingvistice cerute. Neîndeplinirea uneia dintre cerințele de eligibilitate duce la excluderea automată din procedura de selecție.

Dacă doriți să vă depuneți candidatura, trebuie să vă înscrieți prin internet pe site-ul web de mai jos și să urmați instrucțiunile cu privire la diferitele etape ale procedurii:

https://ec.europa.eu/dgs/human-resources/seniormanagementvacancies/

Trebuie să aveți o adresă de e-mail valabilă. Aceasta va servi pentru confirmarea înscrierii dumneavoastră și ne va permite să vă contactăm în cursul diferitelor etape ale procedurii. Prin urmare, vă rugăm să informați Comisia Europeană cu privire la o eventuală modificare a adresei dumneavoastră de e-mail.

Pentru a vă finaliza candidatura, trebuie să încărcați un CV în format PDF, utilizând, de preferință, formatul de CV Europass (10), și să completați online o scrisoare de intenție (de maximum 8 000 de caractere). CV-ul și scrisoarea dumneavoastră de intenție pot fi redactate în oricare dintre limbile oficiale ale Uniunii Europene.

După finalizarea înscrierii online, veți primi un e-mail de confirmare a înregistrării candidaturii dumneavoastră. Dacă nu primiți un e-mail de confirmare înseamnă că nu v-a fost înregistrată candidatura!

Vă atragem atenția asupra faptului că nu este posibil să urmăriți online evoluția candidaturii. Veți fi contactat direct de Comisia Europeană cu privire la stadiul candidaturii dumneavoastră.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Data-limită

Data-limită pentru înscriere este 23 februarie 2022, ora 12.00 după-amiaza, ora Bruxelles-ului. Înscrierea nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirată data-limită pentru efectuarea înscrierii, nu veți mai putea introduce niciun fel de date. Nu se acceptă înscrieri după expirarea datei-limită.

Informații importante pentru candidați

Se atrage atenția candidaților asupra faptului că deliberările diferitelor comitete de selecție sunt confidențiale. Li se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete. Toate întrebările trebuie adresate secretariatului comitetului relevant.

Protecția datelor cu caracter personal

Comisia Europeană se va asigura că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (11). Aceste dispoziții se aplică în special în ceea ce privește confidențialitatea și securitatea datelor respective.

---

(1)  Regulamentul (CE) nr. 1339/2008 al Parlamentului European și al Consiliului din 16 decembrie 2008 privind înființarea unei Fundații Europene de Formare (reformare) (JO L 354, 31.12.2008, p. 82).

(2)  Experiența profesională nu se ia în considerare decât dacă reprezintă o relație de muncă efectivă, definită drept muncă reală și autentică, efectuată în schimbul unei contraprestații monetare și în calitate de angajat (indiferent de tipul de contract) sau de prestator de servicii. Activitățile profesionale desfășurate cu fracțiune de normă vor fi calculate proporțional, pe baza procentului dintr-o normă întreagă al orelor lucrate, dovedit printr-un certificat. Concediul de maternitate/concediul pentru creșterea copilului/concediul de adopție se ia în considerare dacă a avut loc în cadrul unui contract de muncă. Perioadele de lucru la un doctorat sunt asimilate cu experiența profesională, chiar dacă nu au fost plătite, însă pe o durată maximă de trei ani și cu condiția ca doctoratul să fi fost finalizat cu succes. O anumită perioadă nu poate fi luată în calcul decât o singură dată.

(3)  În CV-ul lor, candidații trebuie să indice în mod clar, pentru toți anii în cursul cărora a fost dobândită experiența într-o funcție de conducere: (1) denumirea și natura funcțiilor de conducere deținute; (2) numărul de angajați avuți în subordine în perioada în care au ocupat posturile respective; (3) dimensiunea bugetelor gestionate; (4) numărul de niveluri ierarhice superioare și inferioare și (5) numărul de posturi existente la același nivel ierarhic cu cel al candidatului.

(4)  https://eur-lex.europa.eu/legal-content/RO/TXT/?uri=CELEX%3A01958R0001-20130701

(5)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (există numai în limba engleză)

(7)  Cu excepția cazului în care membrul respectiv al Comisiei a delegat această sarcină, în conformitate cu Decizia Comisiei din 5 decembrie 2007 [PV(2007) 1811] și cu Decizia Comisiei din 30 septembrie 2020 [PV(2020) 2351].

(8)  https://eur-lex.europa.eu/legal-content/RO/TXT/?uri=CELEX%3A01962R0031-20140701

(9)  Coeficientul corector aplicabil remunerației și pensiilor funcționarilor și ale celorlalți agenți ai Uniunii Europene pentru ETF este fixat, de la 1 iulie 2021, la 95 %. Acest coeficient face obiectul unei revizuiri anuale.

(10)  Puteți găsi informații cu privire la modul de creare a CV-ului Europass online la adresa: https://europa.eu/europass/ro/create-europass-cv

(11)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---